Միջերկրածովյան խաղեր

Միջերկրածովյան խաղեր (), տարածաշրջանային բազմասպորտ մրցություններ, որին մասնակցում են Միջերկրական ծովի ափին գտնվող երկրները։ Խաղերի անցկացման գաղափարը ի հայտ է եկել 1948 թվականին և հավանության արժանացել ՄՕԿ-ի կողմից։ Առաջին միջերկրածովյան խաղերը տեղի են ունեցել 1951 թվականին Եգիպտոսի Ալեքսանդրիա քաղաքում։ Մրցությունը անց էր կացվում 13 սպորտաձևերում, որին մասնակցում էին 10 երկրների 734 աթլետներ։ Այդ ժամանակվանից յուրաքանչյուր 4 տարին մեկ անց են կացվում միջերկրածովյան խաղերը։ 1951 թվականից 1991 թվականներին խաղերն անց էին կացվում ամառային օլիմպիական խաղերի նախորդ տարին։ Սկսած 1993 թվականից միջերկրածովյան խաղերը սկսեցին անցկացվել ամառային օլիմպիական խաղերի հաջորդող տարին։ 1955 թվականին երկրորդ միջերկրածովյան խաղերի ժամանակ Բարսելոնայում որոշվել է ստեղծել կոմիտե, որը կզբաղվի խաղերի անցկացմամբ։ Այսպես, 1961 թվականին ստեղծվել է «Միջերկրածովյան խաղերի միջազգային կոմիտեն» (), որի կենտրոնակայանը գտնվում է Աթենքում։ Խաղերի կազմակերպման գործընթացով զբաղվում են ՄՕԿ-ը, Միջերկրածովյան խաղերին կոմիտեն և հյուրընկալ երկրի օլիմպիական կոմիտեն։ Մրցության լոգոն իրենից ներկայացնում է երեք օղակ կապույտ ֆոնի վրա։ Օղակները խորհրդաշնում են Եվրոպան, Ասիան և Աֆրիկան։ Օղակների և կապույտ ֆոնի հատման վայրը ալիքաձև է, ինչը խորհրդանշում է Միջերկրական ծովը։ Այս լոգոն օգտագործվում է 1979 թվականից։ Խաղերի ողջ պատմության ընթացքում լավագույն արդյունքները ցուցաբերել են Իտալիայի և Ֆրանսիայի հավաքականները։ Բոլոր քաղաքները, որոնք ընդունել են միջերկրածովյան խաղերը` բացառությամբ Կասաբլանկայի, գտնվում են Միջերկրական ծովի ափին։

Խաղերի մասնակիցներ 

Միջերկրածովյան խաղերին չի մասնակցում Իսրայելը, որը բացառվել է արաբական երկրների ճնշման ներքո։ Խաղերին մասնակցում են դեպի Միջերկրական ծով մուտք չունեցող Սերբիան, Մակեդոնիան, Սան Մարինոն և Անդորրան։ Որոշ երկրներ, որոնք ուղղակի մուտք չունեն Միջերկրական ծով նույնպես մասնակցության հայտ են ներկայացրել, ինչպես օրինակ Բուլղարիան, Պորտուգալիան և արաբական մի շարք երկրներ։

2013 թվականի միջերկրածովյան խաղերին մասնակցել են 24 երկրների մարզիկներ`

 Աֆրիկա
 Ալժիր, Մարոկկո, Եգիպտոս, Լիբիա և Թունիս։
 Ասիա
 Լիբանան, Սիրիա և Թուրքիա։
 Եվրպոա
 Ալբանիա, Անդորրա, Բոսնիա և Հերցեգովինա, Խորվաթիա, Ֆրանսիա, Հունաստան, Իտալիա, Մակեդոնիա, Մալթա, Մոնակո, Մոնտենեգրո, Սան Մարինո, Սերբիա, Սլովենիա, Իսպանիա և Կիպրոս։

Մրցություններ

Սպորտաձևեր 

Միջերկրածովյան խաղերի ժամանակ մարզիկները միմյանց հետ մրցում են հետևյալ սպորտաձևերում`

  Լող
  Ջրագնդակ
  Նետաձգություն
  Թեթև ատլետիկա
  Բասկետբոլ
  Սպորտբուլ
  Բռնցքամարտ
  Բայդարկաներով և կանոեներով թիավարություն
  Հեծանվասպորտ

  Ձիասպորտ
  Սուսերամարտ
  Ֆուտբոլ
  Գոլֆ
  Սպորտային մարմնամարզություն
  Գեղարվեստական մարմնամարզություն
  Հանդբոլ
  Կարատե
  Ձյուդո

  Ակադեմիական թիավարություն
  Առագաստասպորտ
  Հրաձգային սպորտ
  Սեղանի թենիս
  Թենիս
  Վոլեյբոլ
  Լողափնյա վոլեյբոլ
  Ծանրամարտ
  Ըմբշամարտ

Մրցությունների ողջ պատմության մեդալային հաշվարկը (1951–2013)

Ծանոթագրություններ

Արտաքին հղումներ 

Միջերկրական ծով
Սպորտային մրցություններ